............ pont

**E L Ő T E R J E S Z T É S**

**Budapest Főváros II. Kerületi Önkormányzat Képviselő-testülete részére**

**a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint**

**Budapest Főváros II. Kerületi Önkormányzat Polgármesterének**

**1/2021.(II.8.) normatív utasítása alapján**

# 2021. április

**Tárgy:** A Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérbeadás útján történő meghirdetése

**Készítette:** …………………………………..

dr. Láng Orsolya

vagyonhasznosítási és ingatlan-nyilvántartási osztályvezető

**Egyeztetve:** ……………………………………

dr. Varga Előd Bendegúz

alpolgármester

**Látta:** ...........................................................

dr. Szalai Tibor

jegyző

...........................................................

dr. Silye Tamás

jegyzői igazgató

Nyílt anyag.

**Tisztelt Képviselő-testület!**

A Budapest Főváros II. Kerületi Önkormányzat Képviselő-testülete a 316/2020.(X.29.) határozatával úgy döntött, hogy a Budapest Főváros II. Kerületi Önkormányzat tulajdonában álló, a határozat 1. mellékletében felsorolt nem lakás céljára szolgáló helyiségeket az Önkormányzat hivatalos honlapján 2020. november 2. és november 30. közötti időszakban bérbeadás útján történő hasznosításra nyilvánosan meghirdeti a határozat 2. mellékletében meghatározottak szerint, az abban foglalt feltételekkel.

A meghirdetés során benyújtott bérbevételi kérelmek elbírálása megtörtént.

Az Önkormányzat tulajdonában álló, üres, bérbeadás útján hasznosítható helyiségek hatékonyabb bérbeadása érdekében javasoljuk a határozati javaslat 1. mellékletét képező listán szereplő helyiségek folyamatos megjelentetését, közzétételét az Önkormányzat honlapján.

A listán nem szerepelnek az Önkormányzat tulajdonában álló tetőterek, melyek hasznosításáról külön koncepció kerül kidolgozásra.

Az egyes ingatlanok alaprajzainak, a helyiségekről készített fényképek, valamint a közös költség és az esetlegesen fizetendő egyéb díjak közzétételével az érdeklődők előzetesen felmérhetik, hogy vállalkozásukhoz, tevékenységükhöz melyik helyiség a legalkalmasabb, meggyorsítva ezzel a bérbeadás folyamatát.

A helyiségekre a közzétett nyomtatvány kitöltésével és benyújtásával lehet bérbevételi kérelmet benyújtani.

A bérbevételi kérelmekről, az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (Vagyonrendelet) 25. § (2) bekezdésének a) pontja alapján az Önkormányzat Gazdasági és Tulajdonosi Bizottsága (GTB) dönt.

A Vagyonrendelet 40. § (2) bekezdése értelmében a Margit-negyed területén található helyiségek bérbeadása esetén a Képviselő-testület által létrehozott Margit-negyed Döntés-előkészítő és Tanácsadó Testület (MNDTT) jogosult javaslatot tenni a GTB-nek a bérlő személyére, a benyújtott bérbevételi kérelem értékelésére, valamint a Képviselő-testület erről szóló határozatainak megfelelően a bérleti díj összegére azzal, hogy a GTB közérdekű önkormányzati célból (a Magyarország helyi önkormányzatairól szóló 2011. évi CLXXXIX. törvényben meghatározott kötelező feladatok ellátása, az Önkormányzat megbízásából) jogosult a bérleti jogviszonyra vonatkozó szabályokat a Vagyonrendeletben foglaltaktól eltérően megállapítani.

A helyiséglistán a Vagyonrendelet 4. melléklete alapján megjelölésre kerültek a Margit-negyed területén található helyiségek.

A Margit-negyed az alábbi közterületek által határolt területre terjed ki:

Zsigmond köz - Elvis Presley park - Árpád fejedelem útja - Germanus Gyula park - Gyóni Géza tér - Bem rakpart - Csalogány utca - Margit körút - Kis Rókus utca - Keleti Károly utca - Kitaibel Pál utca - Bimbó út - Buday László utca - Rómer Flóris utca - Ankara utca - Veronika utca - Mansfeld Péter park - Vérhalom utca - Gül Baba utca - Frankel Leó út.

A Margit-negyed a területtel határos alábbi utcaszakaszok mindkét oldalát tartalmazza:

- Keleti Károly utca

- Kitaibel Pál utca

- Bimbó út

- Buday László utca

- Gül Baba utca

- Frankel Leó út

A bérbevételi kérelem benyújtásának feltételeit, az eljárás menetéről és a benyújtott kérelmek elbírálásról szóló, a meghirdetés során, az Önkormányzat honlapján közzéteendő tájékoztatót a határozati javaslat 2. melléklete tartalmazza.

A tájékoztató mellékletét képezi a bérbevételi kérelem formanyomtatvány, a felújítási tájékoztató, valamint az önkormányzati helyiségek bérleti díjának meghatározása során 2020. november 1. napjától alkalmazandó m2 árakat és képleteket tartalmazó 309-315/2020.(X.29.) és 357/2020.(XI.30.) képviselő-testületi határozatok kivonata.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**Határozati javaslat**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Kormányrendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021.(II.8.) normatív utasítása alapján a képviselő-testület feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat tulajdonában álló, a jelen határozat 1. mellékletében felsorolt nem lakás céljára szolgáló helyiségeket az Önkormányzat hivatalos honlapján bérbeadás útján történő hasznosításra nyilvánosan, folyamatosan meghirdeti a 2. mellékletben meghatározottak szerint, az abban foglalt feltételekkel.

**Felelős:** Polgármester

**Határidő:** az Önkormányzat honlapján történő meghirdetésre 2021. április 30.

Budapest, 2021. április 09.

**Berg Dániel**

alpolgármester

**Szabó Gyula**

alpolgármester

**Határozati javaslat mellékletei:**

1. Az Önkormányzat honlapján közzéteendő helyiséglista
2. Tájékoztató önkormányzati helyiségek bérbevételéről

Tájékoztató mellékletei: bérbevételi kérelem formanyomtatvány, felújítással kapcsolatos tájékoztató, 309-315/2020.(X.29.) és 357/2020.(XI.30.) képviselő-testületi határozatok kivonata